b'\n_START_ARTICLE_\nNethuns\n_START_PARAGRAPH_\nNethuns er i etruskisk mytologi guden for br\xc3\xb8nner, senere utvidet til \xc3\xa5 omfatte alt som har med vann \xc3\xa5 gj\xc3\xb8re, ogs\xc3\xa5 havet. Den etruskiske oppfattelsen av guddommen p\xc3\xa5virket den romerske guddommen Neptun. Det er antatt at navnet Nethuns er spr\xc3\xa5klig beslektet med den keltiske guden Nechtan. Antagelig kan det knyttes en forbindelse til de persisiske og vediske gudene som delte navnet Apam Napat. Alle disse er basert p\xc3\xa5 det f\xc3\xb8r-indoeuropeiske ordet *n\xc3\xa9p\xc5\x8dts, \xc2\xabnev\xc3\xb8\xc2\xbb, \xc2\xabbarnebarn\xc2\xbb._NEWLINE_Nethuns er nevnt ved navn p\xc3\xa5 Piacenza-leveren, en bronsemodell fra 3. \xc3\xa5rhundre f.Kr. av en saus lever som ble benyttet i religi\xc3\xb8se ritualer, som Ne\xce\xb8., en forkortelse for hans fulle navn. Som den guden som beskyttet Vetulonia ble hans profil avbildet p\xc3\xa5 en mynt, kledd med en ketos (sj\xc3\xb8uhyre) p\xc3\xa5 hodet, ca. 215-211 f.Kr.; han er fulgt av sin trefork mellom to delfiner._NEWLINE_P\xc3\xa5 et etruskisk bronsespeil som i dag er i Museo Gregoriano, Vatikanmuseene, er navnet NETHUNS inngravert.'